U Hrvatskoj je državnim službenicima lakše završiti u zatvor nego dobiti otkaz. Potvrđuje to slučaj četiriju socijalnih radnica iz Slavonskog Broda čiji su propusti doveli do smrti jednog djeteta. One su u dva navrata dobivale otkaz da bi dvaput bile ponovno vraćene na posao te i dalje rade u Centru za socijalnu skrb

ZAGREB U Hrvatskoj, svjedoči slučaj četiriju socijalnih radnica iz Slavonskog Broda, državni službenik zbog teških propusta u radu može završiti na optuženičkoj klupi i u zatvoru, ali bez posla ostati neće. Prije nekoliko dana na Općinskom sudu u Slavonskom Brodu na pet godina i mjesec dana zatvora osuđen je 32-godišnji S.D. zbog smrti svoje tromjesečne kćeri u prosincu prošle godine, i zlostavljanja svog drugog djeteta, djevojčice stare dvije i pol godine. Njegova nevjenčana supruga S.H., majka novorođenčeta, dobila je zatvorsku kaznu u trajanju od dvije i pol godine. Socijalne radnice koje su ovu, i otprije vrlo problematičnu obitelj, trebale redovito pratiti i, moguće, na vrijeme spriječiti teške posljedice zlostavljanja i zanemarivanja djece, doznaje naš list, u dva su navrata dobile otkaz, da bi dvaput bile ponovno vraćene na posao te i dalje, devet mjeseci od otkrivanja slučaja, rade u Centru za socijalnu skrb u Slavonskom Brodu. Više pročitajte u tiskanom izdanju!